
Здравейте,  

Работодателят ме принуждава да ходя до офиса. Имам ли право на неплатен отпуск в извънредно положение при тази ситуация?


 

Неплатен отпуск при извънредно положение
========================================

 

Здравейте, г-н Иванов, 


съгласно чл. 173а, ал. 2 от КТ – работодателят е длъжен да разрешава ползването на платен годишен отпуск или на неплатен отпуск при обявено извънредно положение по искане на:  

1. бременна работничка или служителка, както и на работничка или служителка в напреднал етап на лечение ин-витро;  

2. майка или осиновителка на дете до 12-годишна възраст или на дете с увреждане независимо от възрастта му;  

3. работник или служител, който е самотен баща или осиновител на дете до 12-годишна възраст или на дете с увреждане независимо от възрастта му;  

4. работник или служител, който не е навършил 18-годишна възраст;  

5. работник или служител с трайно намалена работоспособност 50 и над 50 на сто;  

6. работник или служител с право на закрила при уволнение по чл. 333, ал. 1, т. 2 и 3 КТ. 


Ако не сте в категорията на посочените лица, имате право на неплатен отпуск след писмено разрешение от работодателя. 


Поздрави,  

адв. Николина Митова  

0898 303092


